బెంగళూరు: అన్నాడీఎంకే ప్రధాన ఉప కార్యదర్శి టీటీవీ దినకరన్, ఆ పార్టీ ప్రధాన కార్యదర్శి, అక్రమాస్తుల కేసులో జైలు శిక్ష అనుభవిస్తున్న శశికళను మరోసారి కలిశారు. మంగళవారం బెంగళూరులోని పరప్పన అగ్రహార జైల్లో ఆమెతో ములాఖత్ అయ్యారు. పార్టీ గుర్తు కోసం ఈసీ అధికారులకు లంచం ఇవ్వజూపిన ఆరోపణలతో జైలుకెళ్ళి బెయిల్పై విడుదలైన దినకరన్, బెంగళూరు జైలులో శశికళను కలవడం ఇది మూడోసారి. మంగళవారం ఆమెను జైలులో కలిసిన వారిలో ఆ పార్టీ సీనియర్ నేత, లోక్సభ డిప్యూటీ స్పీకర్ తంబిదురై కూడా ఉన్నారు.శశికళతో జైలులో ములాఖత్ తర్వాత దినకరన్ మీడియాతో మాట్లాడారు. ఎన్డీయే రాష్ట్రపతి అభ్యర్థి రామ్నాథ్ కోవింద్కు అన్నాడీఎంకే మద్దతుపై శశికళ నిర్ణయం తీసుకుంటారని ఆయన తెలిపారు. ఈ సందర్భంగా డీఎంకేపై ఆయన మండిపడ్డారు. తమ శతృవు ప్రభుత్వంతో పాటు పార్టీని అస్థిర పరిచేందుకు ప్రయత్నిస్తోందని దినకరన్ ఆరోపించారు.
bengaluru: annadienke pradhaana upa kaaryadarsi ttv dinakaran, aa party pradhaana kaaryadarsi, akramaastula kesulo jailu shiksha anubhavistunna sasikalanu marosari kalisaru. mangalavaaram bengaluruloni parappana agrahara jaillo aametho mulakhat ayyaru. party gurtu kosam eesee adhikaarulaku lancham ivvajuupina aaropanalato jailukelli beyilpai vidudalaina dinakaran, bengaluru jailulo sasikalanu kalavadam idhi moodosari. mangalavaaram aamenu jailulo kalisina vaarilo aa party seanier netha, loksabha deputy speaker tambidurai kuudaa unnaaru.sasikalato jailulo mulakhat tarvaata dinakaran meediatho matladaru. endeeye rashtrapati abhyarthi ramnath kovindku annadienke maddatupai sasikala nirnayam teesukuntaarani aayana telipaaru. ee sandarbhamgaa dmcapy aayana mandipaddaaru. tama shatruvu prabhutvamto paatu paartiini asthira parichenduku prayatnistondani dinakaran aaropinchaaru.